लातेहार : मनिका प्रखंड मुख्यालय के उच्च विद्यालय मैदान के समीप लातेहार जिला परिषद उपाध्यक्ष सह चतरा लोक सभा के भाजपा भावी प्रत्याशी राजेन्द्र प्रसाद साहू के द्वारा लगाए गए पोस्टर को बीती रात विरोधी गुट के अज्ञात लोगों ने जला दिया। पोस्टर में चतरा लोक सभा के भावी प्रत्याशी लिखा हुआ था। जिसमें दशहरा,दीपावली,भैया दूज, छठ पूजा आदि की बधाई लिखी हुई थी।पोस्टर में भाजपा राष्ट्रीय अध्यक्ष अमित शाह, प्रधानमंत्री नरेंद्र मोदी,झारखंड भाजपा के प्रदेश अध्यक्ष लक्ष्मण गिलुआ, झारखंड के मुख्यमंत्री रघुवर दास का फोटो लगा हुआ था।इसकी जानकारी मनिका थाना को मिलते ही थाना प्रभारी प्रभाकर मुंडा घटना स्थल पर पहुंच कर जायजा लिया।उन्होंने कहा कि बहुत जल्द पोस्टर जलाने वाले को चिन्हित कर कार्रवाई की जाएगी। > बढ़ती लोकप्रियता देख कर घबरा गए लोग : राजेंद्र लातेहार जिला परिषद उपाध्यक्ष सह चतरा लोकसभा भाजपा के भावी प्रत्याशी राजेंद्र प्रसाद साहू ने कहा कि जनता के बढ़ती लोकप्रियता से देख कर लोग घबरा गए हैं। जिससे विपक्षी दलों के द्वारा पोस्टर जलाने का प्रयास किया गया है। उन्होंने कहा कि मनिका थाना में आज अज्ञात लोगों के विरुद्ध प्राथमिकी दर्ज कराई जाएगी।